b'\n_START_ARTICLE_\nSalomonsaarten lippu\n_START_PARAGRAPH_\nSalomonsaarten lippu otettiin virallisesti k\xc3\xa4ytt\xc3\xb6\xc3\xb6n 18. marraskuuta 1977 suunnittelukilpailun ja perusteellisen parlamenttiv\xc3\xa4ittelyn j\xc3\xa4lkeen. Salomosaarten lipusta kiisteltiin pitk\xc3\xa4\xc3\xa4n, mutta my\xc3\xb6hemmin se hyv\xc3\xa4ksyttiin kansalliseksi tunnukseksi. Sen viisi t\xc3\xa4hte\xc3\xa4 kuvaavat eri maakuntia. Vaikka maakuntajako on sittemmin muuttunut, lippuun ei ole lis\xc3\xa4tty t\xc3\xa4hti\xc3\xa4. Sininen v\xc3\xa4ri kuvaa saaria ymp\xc3\xa4r\xc3\xb6iv\xc3\xa4\xc3\xa4 valtamerta ja vihre\xc3\xa4 rehev\xc3\xa4\xc3\xa4 maata. Keltainen viiva kuvaa auringonpaistetta.'